Общинска избирателна комисия - Вършец

**РЕШЕНИЕ
№ 90- МИ
Вършец, 18.10.2019 г.**

**ОТНОСНО:** Изключване на заснемащи устройства в изборните помещения на СИК при произвеждане на изборите за общински съветници и за кметове, насрочени за 27 октомври 2019 г.

Във връзка с изпълнение на общите принципи на Изборния кодекс за осигуряване на всеобщо, равно и пряко избирателно право с тайно гласуване и свободно изразяване волята на избирателите в изборите за общински съветници и за кметове  на 27.10.2019 г. и с цел опазване и защита на лични данни, при спазване принципите в Общия регламент за защита на данните и на основание чл. 3, ал. 1 и чл. 87, ал. 1, т. 1 и т. 2 от ИК,  Общинска избирателна комисия – Вършец.

 **Р Е Ш И:**

1. В деня на изборите за общински съветници и за кметове на 27 октомври 2019 г. от 7,00 часа до 20,00 часа, а там където гласуването продължава и след това, но не по-късно от 21,00 часа, да бъде преустановено използването и да се изключат всички заснемащи устройства (камери) и закрити техните обективи в изборните помещения, в които са разположени секционните избирателни комисии.
2. Посоченото в т. 1 се извършва в изборните помещения и при произвеждане на втори тур за избор на кмет на община и/или кмет на кметство.
3. Общинската избирателна комисия – Вършец ще осъществят контрол за наличие на включени заснемащи устройства в помещенията за гласуване в изборния ден.
4. Настоящото решение да се изпрати за сведение и изпълнение на ВРИД – Кмета на община Вършец.

 Решението  подлежи на оспорване в 3 /три/ дневен срок от обявяването му пред Централната избирателна комисия.

Председател: Антон Димитров Тошев

Секретар: Никола Миланов Димитров

Публикувано на сайта на ОИК 1212 на 18.10.2019 г. в 16:00 часа